5. ΝΟΜΟΣ 6125 της 10/11 Μαΐου 1934 Περί τροποποιήσεως της § 6 του άρθρου 2 και προσθήκης § 8 και 9 εις το άρθρ. 11 του από 21 Δεκ. 1924 Ψηφίσματος της Δ΄ Συντακτ. Συνελεύσεως.  (Βλ. τας τροποποιουμένας διατάξεις ανωτ. αρ. 1). Δια της επαναφοράς του Συντάγματος του 1911, κατηργείτο η νομοθεσία περί ειδικών Εφετείων, ως αντικειμένη εις το άρθρον 100 αυτού. Πλην εξεδόθη η Συντ. Πράξις ΛΓ΄ της 18 Απρ./25 Μαΐου 1935 π. αντικαταστάσεως των εδ. β΄ και γ΄ του άρθρ. 100 του Συντάγματος, βάσει της οποίας εξεδόθη ο Α.Ν. της 19 Απρ./ 25 Μαΐου 1935 π. επαναφοράς εν ισχύϊ καταργηθεισών διατάξεων ως αντικειμένων εις το εδ. γ΄ του άρθρου 100 του Συντάγματος, επαναγαγών εν ισχύϊ τας διατάξεις ταύτας (βλ. τ. 1). Τα κατά του κοινωνικού καθεστώτος αδικήματα επανήχθησαν εις τα Πενταμελή Εφετεία δια της Γ΄ Συντ. Πράξεως της 25/25 Ιαν. 1936 π. καταργήσεως της παραγρ. 6 της από 14/14 Οκτ. 1935 Δ. Συντακτ. Πράξεως και επαναφοράς των κατά του Κοινωνικού Καθεστώτος αδικημάτων εις τα Πενταμελή Εφετεία, πλην κατόπιν ωρίσθη άλλη δι’ αυτά διαδικασία υπό του Α.Ν. 1075/1938 περί μέτρων ασφαλείας του Κοινωνικού Καθεστώτος κλπ. (τ. 4). Σχετικώς βλ. και περί αδικημάτων κατά της Δημοσίας Ασφαλείας θέμα (8.Δα.). 